**Môj čierny deň**

(Rozprávanie)

Vstala som z postele a hneď, čo ma prvé nahnevalo, bol budík. Potom ako som sa obliekala, som sa išla umyť, vedela som, že nebudem stíhať do školy. Ale čo je lepšie smrdieť alebo voňať? Keď som sa umyla a chystala, tak som išla do školy, ale stále som mala pocit, že som niečo nechala doma. Bol to mobil.

Potom, ako som si zbehla domov po mobil, som stúpla do „kôpky“ môjho psa. To ma veľmi, ale veľmi nahnevalo! Nechcelo sa mi tenisky umývať, tak som si dala iné. Pozrela som sa na mobil, koľko je hodín. Bolo veľa. Keď som prišla ku škole, tak som zistila, že o 8:15 ráno zatvárajú dvere. Čakala som vtedy dokým nezazvonilo, lebo som vedela, že aspoň jedna učiteľka vyjde z pavilónu.

Čakala som a čakala. Nakoniec nevyšiel nikto. Spolužiaci a učiteľky vyšli z pavilónu po štvrtej hodine, keď išli na obed. Zatiaľ som išla do vnútra pavilónu, prezula sa a čakala som na chodbe ako každý, kto nešiel na obed.

Potom čo zazvonilo, sme išli do triedy, ale zistila som, že nemám učebnice na piatok, ale na štvrtok. Od nervov a stresu som na celú triedu zakričala: ,,SAKRA!“ Pár spolužiakov sa mi zasmialo, ale už to bolo jedno, smiala som sa s nimi. To bola jediná 3-sekundová vtipná chvíľa pre mňa a mojich spolužiakov.

Ako som išla domov, spomenula som si, že musím ísť do Senice do obchodu. Keď som bola na autobusovej zastávke, pozerala som do mobilu a nekontrolovala som hodiny a autobus. Odbehli mi asi štyri autobusy.

Ale nakoniec to bol len ,,čierny“ sen. Zaspala som na hodine.

L. J. / 6.A